রাশিয়ার অসন্তোষ: কূটনৈতিক সূত্রে জানা গেছে, ভ্লাদিমির পুতিনকে বাংলাদেশ সফরের আমন্ত্রণ জানানোর বিষয়ে গত আগস্টে রাশিয়ার পররাষ্ট্র মন্ত্রণালয়ের এশিয়া বিভাগের ভারপ্রাপ্ত পরিচালক আলেক্সান্ডার মানতিৎস্কির সঙ্গে আলোচনা করেন মস্কোতে বাংলাদেশের রাষ্ট্রদূত সাইফুল হক। বৈঠকে দুই দেশের সম্পর্কের বিষয়ে ঢাকায় নিযুক্ত রাশিয়ার রাষ্ট্রদূত আলেক্সান্ডার নিকোলায়েভের মনোভাবের বিষয়টি রাষ্ট্রদূতকে জানান মানতিৎস্কি।